Десислав Начков
Листопадна самота

chitanka.info

Листопадна самота,

многоцветна пъстрота,

лъкатушещи листа,

тиха есенна мълва.

Свил гръбнак замислен път,

взрян в молитвен горски кът,

гдето нежни багри бдят

и велурен плат тъчат.

Горе, в сивото небе

само вятъра снове,

и към южни брегове

властно птиците зове.

Тук-там дремещи скали,

като каменни мъгли,

ронят сбраните сълзи

на отминалите дни.

Сгушен, малък манастир,

богобоязлив пастир,

слуша тихия псалтир,

славещ есенния мир.

Със прошарена коса

и аз слушам песента,

лъкатушещи листа

милват есенна душа.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.